# Lőrincz Lajos

(Topolya, 1929. jún. 17.–Újvidék, 1983. aug. 20.): színész. 1952-től 1959-ig a topolyai színház tagja, aminek megszűnése után 1960-ban az Újvidéki Rádió színészegy.-ébe szerződött, ahonnan 1983-ban ment nyugdíjba. Gyakran vállalt szerepet az Újvidéki Színházban. Alakításait komikus vonások, sajátos humor jellemezte. F.Sz. Micić (Nušić: Átlagember); Dachsemayer Nepomuk, lámpagyáros (Blumenthal–Kadelburg: Aranykakas); A néger (Sartre: A tisztességtudó utcalány); Claudius (Sh.: Hamlet). Dr. Sárkány (Molnár F.: A doktor úr); Hubbard (Hellmann: Kis rókák); Mita (Sterija: Füllentő és hazug).