# Vándor Éva

(Bp., 1953. dec. 8.– ): színésznő. 1976-ban végzett a SzAk-n. Két évadot Kecskeméten, egyet Miskolcon töltött. 1979–1983 között a debreceni Csokonai Színház, 1983-tól 1990-ig pedig a Józsefvárosi Színház színésze. 1990-től a József Attila Színházban játszik. Kezdetben naiva, ma már inkább karakterszerepeket alakít. F.Sz. Tóth Manci (Szép E.: Lila ákác); Polly (Brecht–Weill: Koldusopera); Irma (Breffort–Monnot: Irma, te édes); Anya (Horváth P.: Csao, bambino).