# Jakab Dezső

(Rév, 1864. nov. 4.–Bp., 1932. aug. 5.): építész. 1893-ban szerzett oklevelet a bp.-i József Műegyetemen. Dolgozott Pecz Samu, Korb és Giergl irodájában. Az Ezredéves Kiállítás tervezőirodájában vez. tervező volt, majd Lechner Ödön műtermében dolgozott. Bejárta egész Európát. 1897-ben társult Komor Marcellel és 1918-ig közösen készítették terveiket. Ezután vejével, Sós Aladárral dolgozott. Munkáiban a szecesszió m. irányzatának követője. Színházépületek, ill. pályázatok tervezője. F.M. Budapesti színházépület – pályázat (aranyérem, 1902); Szombathely – színházátalakítás (Komor M.-lel és Márkus G.-val); Déva – színház (1910, elpusztult; Komor M.-lel és Márkus L.-val); Népopera (ma Erkel Színház, 1910–1911, Komor M.-lel és Márkus L.-val); Budapesti Nemzeti Színház-tervpályázat (1913–14).