# Komédium Színház a Mai Naphoz

(1991– ): a Populart Színházi és Kulturális Szolgáltató Kft. alapításaként 991. okt. 15-én S. Mrożek Strip-tease c. drámájának Taub János rendezte előadásával nyílt meg a Komédium Színház a Mai Naphoz. Az V. ker. Tüköry u. 5. sz. alatti pincehelyiségből alakított színház ig.-ja Verebes István. A Komédium Színház a Mai Naphoz-nak állandó társ.-a nincs, a fellépő színészek, rendezők egy-egy produkcióra szerződnek. A Komédium Színház a Mai Naphoz műsorát a 20. sz. drámairodalmából válogatja, R. D. MacDonald Csúcstalálkozó c., Eva Braunról és Carla Petacciról szóló darabja, S. I. Witkiewicz Anya, ill. Kocsis István Vincent van Gogh c. drámája, E. Albee Mese az állatkertről c. színműve a színház útkeresésének állomásai.