# Wilt, Maria; Liebenthaler

(Bécs, 1833. jan. 30.–Bécs, 1891. szept. 24.): énekesnő (szoprán). Hangversenyénekesként kezdte pályafutását. 1865-ben Grazban debütált operaszínpadon. Ezután Európa több városában fellépett, Bécsben udvari és kamaraénekesnő volt. Bp.-en először 1876-ban hangversenyen mutatkozott be, majd 1879-től tíz éven át az operaelőadások állandó, ünnepelt vendégművésznője. 1882-től magyarul is énekelt. 1889 febr.-jában egyik legkedvesebb szerepében, Szilágyi Erzsébetként (Erkel F.: Hunyadi László) búcsúzott. Énektechnikája és hangterjedelme kivételes volt. F.Sz. Szulamith (Goldmark K.: Sába királynője); Norma (Bellini); Donna Anna (Mozart: Don Giovanni); Melinda (Erkel F.: Bánk bán); Leonora (Verdi: A trubadúr); Aida (Verdi); Elsa (Wagner: Lohengrin).