# Tiboldi Mária

(Szolnok, 1939. ápr. 20.– ): színésznő. 1960-ban a SzAk elvégzése után Szolnokra szerződött, ahol játszott operettet, operát, prózát. 1963-tól a Fővárosi Operettszínház tagja. 1966-ban külföldre szerződött, előbb a berlini Theater des Westens, 1968-tól a salzburgi Landestheater, 1972-től a bécsi Raimund Theater primadonnája. 1976 óta ismét a Fővárosi Operettszínház művésznője. Született primadonna, varázsa, megjelenése, személyisége fejlett ének- és játékkultúrával párosul. Sokat vendégszerepel külföldi színpadon és tvj.-ban egyaránt. Jászai Mari-díjas (1986), Maritim-díjas (1975). F.Sz. Sylvia (Kálmán I.: A csárdáskirálynő); Maya (Fényes Sz.); Olga (Heltai J.: A Tündérlaki lányok); Kőrösházy Ilona (Lehár F.: Cigányszerelem); Antónia (Huszka J.: Mária főhadnagy); Rosalinda (ifj. J. Strauss: A denevér); Fedora (Kálmán I.: A cirkuszhercegnő); Viktória (Ábrahám P.); Ceprano grófnő (Verdi: Rigoletto); Liza (Lehár F.: A mosoly országa); Sybill (Jacobi V.); Pompadour (Fall). Előadóestjei: A nemzet csalogánya (Blaha Lujzáról); Hölgy rózsaszínben (Alpár Gittáról). – Ir. Abonyi Beáta: Marica (1992).

TIBOLDI MÁRIA – Fedora (Kálmán I.: A cirkuszhercegnő)