# Szersén Gyula

(Bp., 1940. nov. 22.– ): színész. A SzAk-n 1965-ben kapott oklevelet, de már 1958-tól szerepelt az Állami Déryné és a Vígszínház színpadán. 1965-től a Nemzeti Színház tagja. Elegáns színpadi jelenség, korábban a fiatal hősöket, a jelentős jellemfigurákat állította színpadra. Sok filmben és tv-játékban szerepel. Jászai Mari-díjas (1986). F.Sz. Ephesusi Antipholus (Sh.: Tévedések vígjátéka); Páris (Sh.: Rómeó és Júlia); Stokes (Németh L.: Husz János); Tar Dezső (Örkény I.: Sötét galamb); Gaston (Wesker: A konyha); Dr. Kopjáss István (Móricz Zs.–Thurzó G.: Rokonok); Vidal (Illyés Gy.: Tiszták); Vazul (Szörényi L.–Bródy J.: István, a király); George McBrain (Griffiths: Komédiások); Bálint (Goethe: Faust); Tarkainges (Kornis M.: Halleluja); Adrian (Sh.: A vihar); Fejedelem (Vörösmarty M.: Csongor és Tünde).