# Balla Ica

(Ókeresztúr, 1927. febr. 9.– ): színésznő. 1943-ban táncosnői diplomával a Szegedi Nemzeti Színházban kezdte a pályát. 1949–51-ben a Pécsi Nemzeti Színháznál szerepelt. 1951–1987 között a győri Kisfaludy Színház tagja volt. 1982-től nyugdíjas. Szubrett, majd primadonna volt. Minden zenés műfajban, de prózai szerepekben is foglalkoztatták. F.Sz. Cecília (Kálmán I.: A csárdáskirálynő); Czipra (ifj. J. Strauss: Cigánybáró); Karlina (Burkhard: Tűzijáték); Azucena (Verdi: A trubadúr); Cs. Bruckner Adelaida (Örkény I.: Macskajáték).