# Forgács Gábor

(Bp., 1947. dec. 30.– ): színész, humorista. Gimnáziumi érettségi után tűnt fel az 1972-es Ki mit tud? vetélkedőn jódliszámával. 1972-től előadóművész. 1975–77-ben a Békés Megyei Jókai Színházban szerepelt, kezdetben segédszínészként. 1977 óta a Vidám Színpad tagja. Elsősorban vj.-okban lép fel, a Magyar Televízióban főként kabarékban látható. F.Sz. Dömötör (Heltai J.–Ránki Gy.: Szépek szépe); Bill (Flatow: Egy férfi, aki nem akar); Tonelli (Bradányi I.–Karinthy F.: Vidám válás); Salome (Poiret: Őrült nők ketrece). Önálló estje: Humorforgácsok (1985).