# Wlassics Gyula, báró ifj.

(Bp., 1884. nov. 19.–Bp., 1962. szept. 16.): kultúrpolitikus, író. 1908-ban a Vallás- és Közoktatásügyi Minisztérium szolgálatába lépett; a színművészeti ügyek előadója, 1913-ban a vidéki színészet országos felügyelője lett. 1918-ban visszatért a minisztériumba. 1920-tól miniszteri tanácsosként az állami színházak kormánybiztosává, 1922-ben főig.-jává nevezték ki. 1925-től helyettes államtitkárként más területen dolgozott. 1938-ban a minisztérium államtitkáraként a Színház- és Filmművészeti Kamara miniszteri biztosa lett. Színműveket, verseket is írt. Drámái: Füst (1907); Medúza (1913). Könyvei: Háború és színház (1916); A hatósági műpártolás feladatai (1916).