# Micsei F. György

(Bp., 1861. okt. 1.–Bp., 1919. márc. 4.): színigazgató. Felesége, Bácskay Julcsa inspirálására 1899 okt.-étől Kecskeméten társ.-ot szervezett, s 1908-ig látogatta másodrangú társ.-aival a történelmi Magyarország egész területét.

M.A. 1900: Nagykőrös, Nagyabony, Déva, Dés; 1901: Szatmár; 1902: Vajdahunyad, Kovászna, Gyulafehérvár, Székelyudvarhely, Zilah; 1903. Székesfehérvár, Veszprém; 1904: Keszthely, Zalaegerszeg, Siófok, Szombathely, Székesfehérvár, Veszprém; 1905: Keszthely, Zalaegerszeg, Siófok, Pápa; 1906: Sátoraljaújhely, Eperjes, Munkács, Beregszász; 1907: Nagymihály, Homonna, Sárospatak, Sátoraljaújhely, Eperjes, Munkács, Beregszász; 1908: Jászberény, Gyöngyös. 1907. nyár: Népligeti Színkör.