# Lugos színészete

1829-ben Keszy József színtárs.-a játszott a városban. 1830-ban a Béla futását adták elő. 1835-ben felépült a játékszín, amelyet Pály Elek társ.-a avatott fel. 1865-ben Szilágyi Béla, 1872-ben Aradi Gerő, 1882-ben B. Polgár Gyula, 1884-ben Nyéki János, majd Jáni János volt az ig. 1886-ban Polgár Károly társ.-a működött itt. 1892-ben színügyegylet alakult. 1894-ben Füredi Károly, a délvidéki színi szövetkezet ig.-ja és színészei játszottak Lugoson, majd 1898-ban Bokody Antal, 1899-ben Hevesi József igazgatása alatt működtek. 1900. dec. 5-én megnyílt az új színház. Első ig.-ja Mezei Béla volt. 1901-ben Földesi Sándor vezetésével a dél-magyarországi színikerület társ.-a, 1902–1903 között Deák Péter, 1904-ben Balla Kálmán, 1905–11-ben Polgár Károly színészei játszottak. 1912–13-ban Mezei Béla, 1914–15-ben Balla Kálmán, 1916-ban Dr. Patek Béla, 1916–18-ban Bethlen-Bruckner László volt az ig. 1920-ban Kovács Imre, az 1927-es területi beosztás szerint dr. Ferenczy Gyula társ.-a szerepelt a városban. 1933-tól a Thália Rt. működött itt. 1945 után vendégtárs.-ok képviselték a hivatásos m. színjátszást. Az 1970-es években a Lugosi Népszínház m. tagozata nem-hivatásos együttes volt.