# magántáncos

a klasszikus balettegyüttesek hierarchiájában a táncos rangját jelző cím, ami valójában szólista besorolást jelent. E hierarchiában a legalacsonyabb rang a negyedik, majd a harmadik, második és első quadrille, mindegyik kartáncost jelent. Átmeneti kategória a címzetes magántáncosi rang, ez olyan szólistát jelöl, akinek változatlanul vannak karkötelezettségei. Különböző nyelvterületeken e rangoknak más-más elnevezései ismeretesek (pl.: szólista, sztár, étoile, első táncos, prímabalerina, assoluta stb.).