# Kazovszkij El

(Leningrád, 1950. júl. 13.– ): festő, díszlet- és jelmeztervező. A bp.-i Képzőművészeti Főiskolán végezte tanulmányait Kádár György és Kokas Ignác tanítványaként, 1970–1977 között. 1980-tól 1983-ig Derkovits-ösztöndíjas volt. A festészet mellett plasztikákat, térbeli installációkat is készít, performance-okat rendez, Vance-ban, Rómában volt tanulmányúton. A hetvenes évek végétől tervez színházak számára. Többnyire Szikora János és Csizmadia Tibor rendezései, a győri, a szolnoki, a kaposvári színházak számára tervez. Színpadképei, drámai terei, jelmezei performance-ainak, panoptikumainak világ- és művészetszemléletét, eszközeit, effektusrendszerét realizálják. Munkácsy-díjas (1989). F.T. Hrabal: Bambini di Praga; Beaumarchais: Figaro házassága; Vörösmarty M.: Csongor és Tünde; Genet: Cselédek; Hampton: Veszedelmes viszonyok; Corneille: L’Illusion comique. – Ir. Rubin Sz.: E. K. festőművész kiállítása.