# Medek Anna

(Bp., 1885. okt. 1.–Bp., 1960. aug. 24.): énekesnő (szoprán). Maleczkyné Ellinger Jozefa magánnövendéke volt, majd a párizsi Conservatoire-on tanult Jean Lorraine tanítványaként. Bp.-re visszatérve Maleczkynénál fejezte be énektanulmányait. 1908-ban az Operaházban vendégként énekelte Elza (Wagner: Lohengrin) és Senta (Wagner: A bolygó hollandi) szerepét. 1908–1932 között az Operaház magánénekesnője, 1923-tól örökös tagja. Nagy sikerrel vendégszerepelt Bécsben, Berlinben, Hamburgban és Ostendében. Oratóriuménekesnőként is elismert volt. A bp.-i Ének- és Zenekar Egyesület szólóénekesnője volt. 1932-től tanított a Nemzeti Zenedében. F.Sz. Donna Elvira (Mozart: Don Giovanni); Grófné (Mozart: Figaro házassága); Sieglinde (Wagner: A walkűr); Agatha (Weber: A bűvös vadász); Mimi (Puccini: Bohémélet). – Ir. Papp V.: Arcképek az Operaházból (1923).

MEDEK ANNA