# Budai Színház

(1945): 1945. ápr. 15-én a XI. ker. Szent Imre herceg útja 27. sz. alatti cisztercita gimnázium nagytermében nyílt színház. Ig.-ja Tapolczay Gyula volt. Három bem.-ja (Molnár F.: Marshall, Heijermans: Remény, Szigeti J.: Rang és mód) és társ.-a (Vizvári Mariska, Abonyi Géza, Lázár Gida, Bessenyei Ferenc, Szilágyi Szabó Eszter) igényes műsort ígért Buda közönségének. A Budai Színház 1945. jún. 19-én tartotta utolsó előadását.