# Mikroszkóp Színpad

(1967– ): 1967. okt. 13-án a Nagymező u. 22–24. sz. alatt nyílt meg. Alapítója Komlós János újságíró volt, aki a 180 férőhelyes színházban a színpadi újságírás hagyományait igyekezett feleleveníteni és újrahonosítani. Az aktívan politizáló, közéleti színházi fórum, a humor, az irónia eszközeivel tükrözi a társadalom mozgását. Komlós egyben szuggesztív konferansziéegyéniség is volt. 1980-ban bekövetkezett halála után Marton Frigyes, 1985 óta Sas József az igazgató.