# Benedek Lajos

(Pest, 1858–Bp., 1890. dec. 26.): színész. 1876-ban elvégezte a SzAk-t. Növendékként szerepelt Nagyenyeden és Marosvásárhelyen Nyéki János társ.-ában. 1876-tól a Nemzeti Színház tagja volt. Bonviván szerepkörben játszott, szerepeit ízléssel, átéléssel és kedves humorral formálta, amihez előnyös külső és szép kiejtés társult. F.Sz. Bonin (Sardou: Ferréol); Boldizsár (Sh.: Sok hűhó semmiért); Maceray (Meilhac: Az attaché); Léandre (Molière: Szeleburdi); Champeaux (Bisson–Mars: Válás után). F.M. Catilina; Mesalliance. Felesége: Kölesi Mari (1860. jan. 30.–?): színésznő.