# Miklósy Gábor

(Máramarossziget, 1871. jún. 27.–Kiskunfélegyháza, 1925. okt. 30.): színész, színigazgató. Pályáját atyja Miklósy Gyula társ.-ában 1874-ben gyermekszereplőként kezdte, majd 1887-től 1889-ig Marosvásárhelyen szerepelt. Később különböző vidéki társ.-okban játszott. 1894-től 1919-ig Erdélyben kisebb helyeket keresett fel társ.-ával, 1910-től 1925-ig Kispesten, 1925-ben Gyöngyösön, Balassagyarmaton és más alföldi városokban volt színig. Prózai művek és operettek jellemszerepeit formálta meg. F.Sz. Biberách (Katona J.: Bánk bán), Krisztyán Tódor (Jókai M.: Az aranyember); Rettegi Fridolin (Schönthan: A szabin nők elrablása); Zsiga (Szigligeti E.: A cigány); Gonosz Pista Tóth E.: A falu rossza).