# Dobra-Kóthay Judit

(Nagyszeben, 1952. jún. 17.– ): díszlet- és jelmeztervező. Bukarestben a Nicolae Grigorescu Képzőművészeti Főiskolán végzett 1975-ben. A nagyszebeni színházhoz szerződött, ahol 1983-ig a román és német tagozat díszlet- és jelmeztervezője volt. 1983–1986 között egy szövetkezet divattervezője. 1986–91-ben a Marosvásárhelyi Nemzeti Színház, 1991-től a kolozsvári Állami Magyar Színház tagja. 1990 őszétől a marosvásárhelyi Szentgyörgyi István Színművészeti Intézet tanára. Munkáit stiláris változatosság jellemzi. F.T. Băiescu: Das Spiel mit...; Brecht: Egy fő az egy fő; García Lorca: Bernarda Alba háza; Ionesco: A kopasz énekesnő.