# Tyll Attila

(Szombathely, 1923. máj. 21.– ): színész. 1951-ben kezdte pályáját Debrecenben. A SzAk távoktatási tagozatán szerzett diplomát 1955-ben. 1959-ben Szolnokra szerződött, majd 1962–1979 között a Nemzeti Színház tagja volt. Egy évadot a Békés Megyei Jókai, hármat a József Attila Színházban töltött. 1983 óta a Népszínház nyugdíjas művésze. Elsősorban karakterszínész. 1967-ben Jászai-díjat, 1983-ban érdemes művész kitüntetést kapott. F.Sz. Polonius (Sh.: Hamlet); Peacock (Brecht–Weill: Koldusopera); Joseph Vallet (Müller P.: Szemenszedett igazság).

TYLL ATTILA – Tiborc (Katona J.: Bánk bán)