# Éder György

(Szabadka, 1788–?): színész, színigazgató, fordító. 1808-ban Debrecenben lett színész. Itt 1812-ig játszott. 1818–1820 között a székesfehérvári társ. alapító színésze és műv. vez.-je. 1828-tól színig., társ.-ának gerincét mindig nagylétszámú családja alkotta. Debrecen, Nagyvárad, Kolozsvár, Miskolc voltak pályájának főbb állomásai. Utolsó adataink 1844-ből vannak róla. Hősi és szerelmes szerepeket csak pályája elején alakított, már az 1810-es évek végén áttért a komikusi szerepkörre. 16 német nyelvből készült fordításáról tudunk, köztük volt Sh. átdolgozott Macbeth-je is. Nyomtatásban egy magyarított átdolgozása jelent meg: Kígyós vitézek (Kolozsvár, 1830). F.Sz. Beckó (Kisfaludy K.: Stibor vajda, az ősbem.-n is!); Plumper (Jünger: Minden lében kanál); Lámpa (Kotzebue: A lepecsételt polgármester); Molkus (Kotzebue: Pajzán ifjú); Habakuk (Raimund–W. Müller: A havasi rémkirály).