# Bognár József

(Tab, 1951. okt. 4.– ): koreográfus, grafikus. 1970-től a pécsi Tanárképző Főiskolán tanult, földrajz-rajz szakos tanári oklevelet szerzett. Közben 1987-ig a főiskola Baranya Táncegyüttesében táncolt, később asszisztens lett. Itt készítette elő első koreográfiáit, miközben közreműködött a Pécsi Balett több produkciójában. Kor.-it a Baranya, a dunaújvárosi Vasas és a Közép-Európa Táncszínház mutatta be. Táncai a néptáncismeret mellett a groteszk és az abszurd iránti fogékonyságát tanúsítják. F.K. Don Quijote (1982); Tisztelet Rejtő Jenőnek (1986); Sziszifusz-Boleró (1988); Tanulmány a nőkről (1989).