# Hamvay Lucy

(Bp., 1914. aug. 8.–Bp., 1984. jan. 22.): színésznő. A SzAk elvégzése után 1936-tól vidéken (Miskolc, Debrecen, Szeged), majd a Madách Színházban és a Fővárosi Operettszínházban játszott. 1942-től a nagyváradi, 1947-től a marosvásárhelyi Székely Színház tagja. 1956-tól a Pécsi, 1961–1972 között a Miskolci Nemzeti Színház művésznője volt. Tanított a marosvásárhelyi Szentgyörgyi István Színművészeti Intézetben is. F.Sz. Elmira (Molière: Tartuffe); Jelena (Gorkij: Kispolgárok); Polgármesterné (Gogol: A revizor); Gertrudis (Katona J.: Bánk bán); Warrenné (Shaw: Warrenné mestersége); Cs. Bruckner Adelaida (Örkény I.: Macskajáték).