# Demeter Imre

(Dunaharaszti, 1921. nov. 11.–Bp., 1975. aug. 14.): újságíró, lapszerkesztő, színikritikus. 1946-ban a Haladás c. hetilapnál kezdte pályafutását, majd az Esti Budapestnél lett színházi rovatvezető. 1954-től 1957-ig a Művelt Nép felelős szerk.-je volt. 1957-től a Film, Színház, Muzsika szerk.-je, 1958-tól haláláig főszerk.-helyettese. 1948-tól jelentek meg kritikái, amelyekben művészi hozzáértéssel, éles szemmel, pontosan fogalmazta meg, elemezte a színházi élet eseményeit. Színházi témájú könyvei is megjelentek. F.M. Rivalda (anekdoták, 1959); A Fészek (szerk., 1962); Köszönöm a tüzet (Tímár József élete, 1971); Somlay Artúr (1972).