# Fővárosi Művész Színház

(1929–30): 1929. nov. 29-én kezdte meg működését a Fővárosi Operettszínház épületében. Kabos Gyula alapította. Rövid életű vállalkozás volt. Kabos színvonalas prózai, szórakoztató színházat akart létrehozni. E célnak megfelelően főként vj.-okat, könnyebb műfajú prózai műveket mutattak be. A kísérlet kudarccal végződött, a vállalkozás mindössze egy évig élt. Főbb bemutatói Zsolt Béla Erzsébetváros, Balassa Emil István Te nem ismered Verát, Lengyel József A nagy börtön, Márkus Alfréd A csúnya lány c. művei voltak.