# Láng Rudolf

(Nagyszénás, 1904. okt. 3.–Bp., 1991. jan. 7.): festőművész, jelmeztervező. Bp.-en és Firenzében folytatott képzőművészeti tanulmányokat. 1932-től több kiállításon szerepelt festményeivel és grafikáival. 1949 óta színházi tervező. 1953–1970 között A Magyar Néphadsereg Színháza, illetve a Vígszínház jelmeztervezője volt. Sokat tervezett a Jókai, majd a Thália Színház és a Körszínház számára is, valamint egyes vidéki – Miskolci Nemzeti, debreceni Csokonai, szolnoki Szigligeti, kecskeméti Katona József, veszprémi Petőfi – színházaknak. Magasfokú grafikai tudás, gazdag kolorit, finom jellemzőerő és elegencia jellemezte tervezőművészetét. Érdemes művész (1964). F.T. Schiller: Tell Vilmos; Shaw: Szent Johanna; Arisztophanész: Lysistraté; Tolsztoj–Piscator: Háború és béke; Sh.: Rómeó és Júlia; Babel: Alkony; Brecht: Egy fő az egy fő; Bruckner: Angliai Erzsébet; Ortutay Gy.–Kazimir K.: Kalevala.