# Ungvári Tamás

(Bp., 1930. szept. 25.– ): kritikus, irodalomtörténész, műfordító. Az Eötvös Loránd Tudományegyetem Bölcsészettudományi Karán magyar-angol szakon szerzett diplomát 1952-ben. Szerkesztőként több lapnál dolgozott. 1960–61-ben a Petőfi Színház dramaturgja. 1970–1974 között a Magyar Színházi Intézet tudományos főmunkatársa volt. 1975–79-ben a Szépirodalmi Könyvkiadó szerk.-je. 1980–81-ben a SzAk docense, 1982 óta egyetemi tanár. A Magyar Tudományos Akadémia Színháztudományi Bizottságának tagja volt 1989-ig. Az irodalomtudományok kandidátusa 1968-ban, doktora 1989-ben. Több drámát fordított angol és német nyelvből. 1985-ben József Attila-díjat kapott. F.M. Fielding (1955); Thackeray (1962); Modern tragikum–tragikus modernség (1966); Poétika (1967); Brecht színházi forradalma (1978); A modern irodalom válaszútjain (1984); Kaland és gondviselés (1985); Az irodalomtörténet diszkrét bája (1988); A szépség születése (1988).