# Kunovits-Schranz Edit

(Craiova, 1922. okt. 30.–Kolozsvár, 1984. jún. 1.): díszlet- és jelmeztervező. A kolozsvári Ion Andrescu Főiskolán végzett 1955-ben. Először a Kolozsvári Nemzeti, majd 1966–69-ben, ill. 1974-től haláláig a kolozsvári Állami Magyar Színház díszlet- és jelmeztervezője volt. Munkáit kitűnő stílusérzék jellemezte. F.M. Schiller: Stuart Mária; Frisch: Biedermann és a gyújtogatók; Gvadányi J.–Gaál J.–Méhes Gy.: A peleskei nótárius; Verdi: Nabucco.