# Dánffy Sándor

(Debrecen, 1932. dec. 23.– ): színész. A debreceni Sztanyiszlavszkij Színjátszó Munkásstúdióban tanult három éven át. 1957-től egy évadot a Békés Megyei Jókai, négyet az egri Gárdonyi Géza, egyet a kecskeméti Katona József Színházban töltött. 1963-tól 1968-ig ismét a Jókai Színház tagja. 1968-tól a kaposvári Csiky Gergely Színház művésze. Főként karakterszerepeket játszik, alakításait a részletek pontos kidolgozása jellemzi. 1984-ben kapott Jászai Mari-díjat. F.Sz. Helmer (Ibsen: Nóra); Tót (Örkény I.: Tóték); Csörgheő Csuli (Móricz Zs.: Úri muri); Tigris Brown (BrechtWeill: Koldusopera); Szorin (Csehov: Sirály).