# Ihász Lajos

(Félegyháza, 1893. jan. 7.–?, 1946. febr. 20.): színész. 1912-ben lépett színpadra mint a SzAk növendéke, de 1915-ben az Országos Színészegyesület diplomáját kapta meg. 1915–1917 között Szegeden játszott, majd 1918-ban a Medgyaszay Színház tagja lett. 1921–23-ban játszott az Andrássy úti Színházban, 1926–30-ban, illetve 1932–34-ben a Magyar Színházban, 1924-ben a Papagáj Kabaréban, 1924–25-ben a Blaha Lujza és a Király Színházban, 1936–37-ben a Kamara Színházban, 1939–40-ben a Duna parti Színpadon, valamint 1941–42-ben a Madách Színházban. Operettekben volt sikeres. A némafilmek idején filmszínész is volt. F.Sz. Kemény hadnagy (Vincze Zs.: Limonádé ezredes); René (Hervé: Lili); Gida (Szirmai A.: Mágnás Miska).