# Vajda Károly

(Bp., 1942. nov. 16.– ): színész. Az Arany János Építőipari Iskola elvégzése után választotta a színipályát. 1971–1974 között a Békés Megyei Jókai, majd négy éven át a veszprémi Petőfi Színházban játszott. Egy évig a győri Kisfaludy Színház tagja volt. 1979-ben visszatért Veszprémbe. 1984 óta a Vidám Színpad művésze. F.Sz. Böffen Tóbiás (Sh.: Vízkereszt); Bolond Istók (Weöres S.: A holdbéli csónakos).