# Csákányi Eszter

(Bp., 1953. jún. 10.– ): színésznő. 1971–1973 között a Nemzeti Színház Stúdiójának volt a növendéke. 1973-ban a kaposvári Csiky Gergely Színház szerződtette. 1992-től a Katona József Színház tagja. Jászai Mari-díjas (1982). Markáns színészegyéniség, sikeres karakterszerepei után egyre jelentősebb feladatokat kap. F.Sz. Hermia (Sh.: Szentivánéji álom); Stázi (Kálmán I.: A csárdáskirálynő); Kamilla (Szigligeti E.: Liliomfi); Varja (Csehov: Cseresznyéskert); Stella (Williams: A vágy villamosa); Yvonne (Gombrovicz: Yvonne, burgundi hercegnő); Eliza (Loewe–Lerner: My Fair Lady); Lucietta (Goldoni: Az új lakás); Emma (Kárpáti P.: Akárki).

CSÁKÁNYI ESZTER – Emma
(Kárpáti P.: Akárki)