# Dalos László

(Pesterzsébet, 1924. nov. 19.– ): színházi hírlapíró, műfordító. A Pázmány Péter Tudományegyetem magyar–olasz szakán tanult. 1946–1955 között a Magyar Rádió irodalmi osztályán munkatárs volt. 1957. máj.-ától, a Film, Színház, Muzsika alapításától megszűnéséig, 1990. okt.-ig annak belső munkatársaként dolgozott. Az Operaház számára fordította Verdi A szicíliai vecsernye c. művét, valamint Lajta Lajos A kék kalap c. művének szövegét. Számos operett versbetétjeinek szerzője. Az ismertebbek közül: Eisemann M.–Baróti G.: Bástyasétány 77., Füredi Annabál; Offenbach: A gerolsteini nagyhercegnő. Simándi J.: Bánk bán elmondja (1983) c. könyvének krónikása.