# Kovács Mihály; Schmidt

(Pest, 1862–Bp., 1911. dec. 17.): színész. 1884-ben kezdte a pályát Báródi Károlynál. 1889-től tíz éven át Krecsányi Ignác budatemesvári társ.-ban játszott, 1906-tól 1911-ig pedig a Nemzeti Színház tagja volt. Közben 1899-től 1906-ig a Népszínházban szerepelt. Finom és természetes humorú komikusnak tartották, kiváló és biztos ének- és tánctudással. Vidéken mint operettbuffo is működött. F.Sz. Pomponius (Huszka J.: Bob herceg); Csicsó (Hetényi A.: Csicsóné); Frank (ifj. J. Strauss: A denevér); Péter (Heijermans: A remény); Moulinet (Ohnet: A vasgyáros); Polacsek (Herczeg F.: A három testőr). Felesége: Somolik Gizella színésznő, akivel Krecsányi Ignácnál éveken keresztül együtt szerepelt.

M.A. 1885: Polgár Károly; 1886: Kassa; 1887: Miskolc; 1888: Székesfehérvár.