# Juhász Sándor

(Debrecen, 1854. okt. 15.–?): énekes (bariton). 1877-ben a Népszínház kórusában kezdett énekelni. 1880-tól magánénekesként vidékre szerződött, játszott Balassagyarmat, Pécs, Újvidék, Miskolc, Székesfehérvár, Szabadka és több ízben Szeged és Győr színpadain. Pályája több mint harminc éve alatt a zenés színdarabok sokoldalú szereplője volt. F.Sz. Henry márki (Planquette: A corneville-i harangok); Gara nádor (Erkel F.: Hunyadi László); Mirakel doktor (Offenbach: Hoffmann meséi); Don Brazero (Lecocq: Nap és Hold); Pisch-Tasch (Sullivan: A mikádó); Madarász (Zeller).