# Herczeg Jenő

(Bp., 1886. márc. 12.–Bp., 1961. febr. 21.): színész, rendező. A SzAk-t 1907-ben végezte el. Pályáját a Thália Társaságnál kezdte. Ezután Szabadkára, majd a Buda–temesvári társ.-hoz szerződött. 1912-ben tért vissza a fővárosba, s ettől kezdve a kabaré szolgálatában töltötte életét. 1912-ben a Modern Színpad Nagy Endre Kabaré, 1916–1918 között az Apolló Kabaré, 1923-tól a Terézkörúti Színpad tagja volt, utóbbiban néhány évig főrend. is. Itt alakította elsőként Vadnai László jelenetsorozatában Hacsek szerepét. 1945 után a Pódium Kabaréban, 1951-től a Vidám Színpadon lépett fel. Több tréfát írt, melyet a Színházi Élet c. hetilap közölt, s a Terézkörúti Színpad mutatott be. Különleges egyéniségű, fanyar humorú, mindig elegáns, sohasem túlzóan karikírozó művész volt.

HERCZEG JENŐ