# Fürst Színház

(1870–76): német színház Pesten, az egykori Hermina téren (a tér egyik fele ma az Operaház telke). Ig.-ja 1870-től Albin Swoboda, 1876-ban Guttmann volt. Miklósy Gyula társ.-a 1872 szept.–okt.-ében játszott itt, míg meg nem kapta az István téri Színház bérletét. Műsorán ekkor – néhány drámai mű mellett – főleg operettek, zenés népszínművek, paródiák szerepeltek. A színházhelyiségben 1876-tól orfeum működött.