# Sziklay József

(Magyarkanizsa, 1889. jan. 11.–Bp., 1940. dec. 30.): színész, rendező. 1909-ben elvégezte az Országos Színészegyesület színiiskoláját, s Kassán kezdte pályáját (1910–1913). 1914–1916 között a Népoperában, 1914-ben, majd 1924-ben, 1927-ben, 1928–1932 között a Király, 1915–16-ban a Vígszínházban, 1915–1918 között a Télikertben, 1918-ban a Margitszigeti Színházban játszott. 1918–1930 között, 1936-ban és 1938–39-ben a Városi Színházban működött, ahol rendezett is. 1926-ban, 1928-ban és 1931-ben a Budai Színkörben, 1930-ban a Nyári Operettszínházban, 1931–32-ben és 1934-ben a Fővárosi Operettszínházban, 1933-ban a Royal Orfeumban, 1934-ben a Budapesti és a Pesti, 1936–1938 között az Erzsébetvárosi Színházban lépett színpadra. 1925-ben a berlini Metropol Theaterben Kálmán I. A csárdáskirálynő c. operettjét rendezte. 1935-től 1938-ig a Komédia rend.-jeként is dolgozott. Jeles népszínműénekes és táncoskomikus volt. F.Sz. Eisenstein (ifj. J. Strauss: A denevér); Frédi (Huszka J.); Mujkó (Huszka J.: Gül Baba); Jancsi (Ábrahám P.: Viktória); Rudi (Fényes Sz.: Maya).