# Magyar Színészeti Almanach

(1901–1913, 1919, 1921–1922): Bp.-en Magyar Színészeti Almanach néven indult, 1903-tól Magyar Művészeti Almanach c. megjelent színművészeti évkönyv. Szerk. Incze Henrik, Hervay Frigyes, Incze Sándor. A Magyar Színészeti Almanach ismertette a színházi évad eseményeit (szerződtetés, igazgatóváltás, vendégszereplés), a vidéki és bp.-i társ.-oknak, a színiiskolák növendékeinek, az Országos Színészegyesület tisztikarának és tagjainak névsorát. 1908-tól 1913-ig Magyar Színészeti Lexikon c. rövid életrajzokat is közölt.