# Bartkó Etel

(Bp., 1892. jún. 14.–?): színésznő. Előbb a SzAk-ra járt, 1909-ben az Országos Színészegyesület színiiskoláját végezte el. 1910–11-ben Pécsett, 1911–1914 között a buda–temesvári társ.-ban, 1914–15-ben Polgár Károly, 1917–18-ban (Bartkó Elza néven?) Füredi Béla társ.-ában játszott. 1919-ben az Eskü téri Színház tagja lett. 1921–22-ben (?) Nagyváradon, 1923–24-ben Kolozsvárott szerepelt. Fiatalon visszavonult. Primadonnaszerepekben lépett fel. F.Sz. Henriette (Vincze E.: Tilos a csók); Ilona (Lehár F.: Cigányszerelem).