# Sántha Antal

(Zombor, 1836. szept. 6.–Bp., 1908. szept. 27.): színész. Pesten kereskedelmi iskolába kezdett járni, de a színészet jobban vonzotta, így 1856-ban leszerződött Szuper Károlyhoz. Először Sümegen lépett fel. Debreceni és pécsi szerződések után 1863-ban a Nemzeti Színház tagja lett, melynek azután élete végéig tagja maradt; 1895-től mint pénztáros. Réthy Mihály halála után annak szerepkörét örökölte. F.Sz. Ösztövér (Sh.: Szentivánéji álom); Dubois (Molière: A mizantróp); Csepü (Abonyi L.: A betyár kendője).

M.A. 1856–57: Székesfehérvár; 1857: Debrecen; 1858: Pécs, majd Debrecen; 1859: Debrecen; 1860: Pécs, majd Debrecen.