# Básthy István

(Bp., 1896.–Bp., 1970. márc. 1.): díszlettervező. Pályája 1923–1927 között az Unió Színházaknál – Magyar, Király, Belvárosi, Blaha Lujza, Andrássy úti Színház – indult. 1936–1940 között dolgozott a Nemzeti Színházban és különböző zenés szórakoztató színházakban is. 1945 után az Ifjúsági, a Miskolci Nemzeti és a Pécsi Nemzeti, valamint az Állami Déryné Színháznál készített díszletterveket. Szecessziós, romantikus vagy realista színpadképeket egyaránt alkotott. 1923–1963 között Bp.-en és Berlinben több film díszletét tervezte. F.T. Kálmán I.: Bajadér; Ibsen: A tenger asszonya; Jókai M.–Földes M.: A kőszívű ember fiai.