# Csinády István

(Bp., 1927. febr. 9.–Bp., 1981. márc. 17.): díszlettervező. 1949-ben végzett a SzAk-n. Először a Hunnia Filmgyárban volt díszlettervező asszisztens, majd a győri Kisfaludy Színházhoz szerződött, ahol 1950-től rend.-ként, 1953–1966 között díszlettervezőként dolgozott. 1965-től a Fővárosi Operettszínház tagja, de közben tervezett más fővárosi és vidéki – kecskeméti Katona József, szolnoki Szigligeti, kaposvári Csiky Gergely, veszprémi Petőfi, Békés Megyei Jókai – színházaknak is. Ökonomikus térépítkezés jellemezte. 1959-ben Jászai Mari-díjat kapott. F.T. Sh.: Othello; Katona J.: Bánk bán; Bernstein: West Side Story.