# Dorián Ilona

(Kolozsvár, 1927. szept. 14.– ): színésznő. Bara Margittal és Orosz Lujzával járt egy évig a kolozsvári Nemzeti Színházban működő színiiskolába. A háború után egy évet Bp.-en is elvégzett a SzAk-n. A kolozsvári Állami Magyar Színház művésznője volt 1984-ig, nyugdíjazásáig. Művészete a háború utáni időszak egyik kiemelkedő színésznőjévé avatta. 1964-ben érdemes művész kitüntetést kapott. Kitűnő rögtönző képességgel rendelkezett, alakításait mindig fel tudta ruházni egy-egy olyan vonással, amely együttérzést, megbocsátást vagy rosszallást váltott ki az emberekből. F.Sz. Abigail (Scribe: Egy pohár víz); Dorine (Molière: Tartuffe); Rosaura (Goldoni: A furfangos özvegy); Ilma (Vörösmarty M.: Csongor és Tünde); Júlia (Sh.: Rómeó és Júlia); Irina, Natasa (Csehov: Három nővér); Rozika (Móricz Zs.: Úri muri); Polly (Brecht–Weill: Koldusopera); Stella (Williams: A vágy villamosa). – Ir. Páll Á.: D. I. (életmű-interjú, Új Élet, 1987/18.).

DORIÁN ILONA (Niccodemi: Tacskó)