# Halassy Iván; Hoffmann Hugó

(Nagyvárad, 1908– ): színész, titkár, színházigazgató. 1930-ban végezte el az Országos Színészegyesület színiiskoláját. Zilahy Lajos, Károlyi János – Kiskunhalas, Nagykőrös – és dr. Ferenczy Gyula erdélyi társ.-ánál mint táncoskomikus működött, majd 1936-ban maga is ig. lett. 1936–1938 között Tállya–Gönc színikerületben játszott, majd társ.-a feloszlott. 1940-ben az óbudai Kisfaludy Színház tagja. 1946–47-ben a Pécsi Nemzeti Színház ig.-ja volt. Az 1960-as években Szegeden szerepelt. F.Sz. Bartholo (Beaumarchais: Figaro házassága); Cochet úr (Barillet–Grédy: A kaktusz virága).