# Rácz Sándor

(Szamosnagyfalu, 1785. máj. 7.–Miskolc, 1859. jan.): színész. Kolozsvárott kezdte pályáját, 1810-ben. 1823-ig Erdélyben játszott, ekkor részt vett Miskolcon az új színház avatásán. Itt telepedett le, és a Miskolcon megforduló társ.-okhoz szerződött, velük kisebb turnékon is részt vett. 1854-ben lépett fel utoljára. Külseje egyértelműen komikus szerepekre tette alkalmassá. F.Sz. Janó (Holbein: Frigyesi Elek); Bohó Misi (Schröder); Habakuk (Hensler: A prágai két néne); Gyáva Peti (Kotzebue: Koponyai). Könyve: Emléklapok egy agg színész életéből (Miskolc, 1856).