# Simorjay Emese

(Bp., 1958. okt. 2.– ): színésznő. A SzAk-n 1980-ban végezte az operett-musical szakot, s utána a Budapesti Gyermekszínház szerződtette. 1989-től a Vidám Színpad tagja. Többször vendégszerepelt a Rock Színházban. Több tv-játékban is játszott. F.Sz. Júlia (Sh.: Rómeó és Júlia); Dorka (Baum: Óz, a nagy varázsló); Nancy (Bart: Oliver); Liedenwall Edit (Jókai M.–Böhm Gy.–Korcsmáros Gy.: A kőszívű ember fiai); Felícia, Odette (Praxy: Hölgyeim, elég volt!); Cleo (Coleman–Stewart: Szeretem a feleségem); Noémi, Margarita (Paso: Ön is lehet gyilkos!); Christiane (Campaux: Csöngettek, Madame).