# Magyari Lajos

(Kiskunfélegyháza, 1877. máj. 13.–Bp., 1922. máj. 21.): színész. Solymossy Elek színiiskoláját végezte. Szegeden lépett színpadra, főleg komikusszerepekkel. A fővárosban Nagy Endre Modern Színpad Kabaréjához szerződött, majd az Apolló Kabaré tagja lett. Kedvenc kabarékomikusa volt a közönségnek, főleg Börze-dalaival, amelyeket Szirmai Albert, Gábor Andor, Nádor Mihály írtak a számára, de énekelt megzenésített Ady-verseket is. A komédiás c. írt egy háromfelvonásos színművet, melyet Kassán mutattak be 1908-ban.