# Bathó Ida, F.

(Homoródszentpál, 1938. febr. 25.– ): színésznő. 1960-ban végzett a marosvásárhelyi Szentgyörgyi István Színművészeti Intézetben. Két évig a sepsiszentgyörgyi társ. művésznője. 1962-ben férjével, Földes Lászlóval együtt átszerződött Nagyváradra. Egyéni előadóestjei népszerűek, sikeresek. F.Sz. Melitta (Figueiredo: A róka meg a szőlő); Venczelné (Méhes Gy.: Duplakanyar); Anya (Sütő A.: Anyám könnyű álmot ígér). Önálló estje: Termő ág.